BTS (band)

BTS (koreansk: 방탄소년단, romanisert: Bangtan Sonyeondan), er en sørkoreansk k-pop-guttegruppe under plateselskapet Hybe Labels. BTS er kjent for å bryte tradisjonelle k-pop-normer ved å gi ut låter som tar tak i grunnleggende sosiale spørsmål. Bandet ble grunnlagt fra 2010 og debuterte i 2013.

Gruppen består av syv medlemmer med hvert sitt scenenavn: RM (tidligere kjent som «Rap Monster»), Jin, Suga, J-Hope, Jimin, V og Jungkook. Deres ekte navn er Kim Namjoon (RM), Kim Seokjin (Jin), Min Yoongi (Suga), Jung Hoseok (J-Hope), Park Jimin (Jimin), Kim Taehyung (V) og Jeon Jungkook (Jungkook). 

BTS har slått flere rekorder med musikken sin. 12. april 2019 satte de rekord for den mest sette youtube-videoen på 24 timer med musikkvideoen for «Boy with Luv». Musikkvideoen fikk 78 millioner visninger det første døgnet. 

BTS deltok også på Grammy-utdelingen 2020, som de første koreanske artistene til å opptre der. De opptrådte «Seoul Town Road» sammen med Lil Nas X. Sangen var en remiks av Lil Nas Xs «Old Town Road».

I 2020 hadde BTS vært et band i syv år, og markerte jubileet med å gi ut albumet Map of the Soul: 7. Gruppen fikk samme år en internasjonal hit med låten «Dynamite» – deres første fullt ut engelskspråklige sang.

Oppstarten 
BTS debuterte under plateselskapet Big Hit 13. juni 2013 med låten «No More Dream» fra sitt første minialbum 2 Cool 4 Skool. Navnet på bandet, Bangtan Sonyeondan (방탄소년단), kan oversettes som «skuddsikre guttespeidere».

I mai 2017 ble BTS det første Kpop-bandet som ble nominert til, og som deretter vant, en Billboard Music Award. Vinnerlåten het «Top Social Artist», og de vant kategorien foran kjente artister som Selena Gomez, Shawn Mendes, Ariana Grande og Justin Bieber. Bieber hadde vunnet prisen for Top Social Artist hele seks år på rad. 

5. juli 2017 fikk de en ny logo og la en engelsk betydning navnet BTS, «Beyond the Scene». Deres fans, også kjent som «ARMY» (Adorable, Representative MC for Youth), fikk for første gang også en logo. 19. november 2017 debuterte gruppen på amerikansk tv med låten «DNA» under American Music Awards. BTS har også gjestet amerikanske talkshow som The Ellen Show, hvor de fremførte Steve Aokis remiks av låten «Mic Drop», The Late Late Show with James Corden og Jimmy Kimmel Live hvor guttegruppen fremførte seks sanger. 

18. mai 2018 ga BTS ut albumet Love Yourself: Tear. Albumet inneholder elleve sanger, og den amerikanske DJ-en Steve Aoki samarbeidet med dem på «The Truth Untold». I et intervju opplyste bandmedlemmet RM at det nye albumet handlet om de sidene ved kjærlighet som man ønsker å unngå.  

20. mai 2018 opptrådte BTS under Billboard Music Awards 2018 med sangen «Fake Love», hvor de for andre gang på rad mottok prisen for Top Social Artist. 25. mai 2018 gjestet gruppen The Ellen Show for andre gang. De fremførte da låtene «Fake Love» og «Airplane pt. 2».

Albumet Love Yourself: Tear nådde førsteplass på amerikanske Billboard Hot 200 etter å ha solgt over  enheter, og ble dermed BTS' høyest rangerte album i USA, samt det første K-pop-albumet som har toppet den amerikanske listen. Singelen «Fake Love» ble nummer ti på Billboard Hot 100 samme uken, og var gruppens høyeste singelplassering  i USA. «Fake Love» er den syttende ikke-engelske sangen som har nådd topp ti på Billboard Hot 100, og den første for en K-pop-gruppe. Love Yourself: Tear kom også på åttendeplass på den britiske albumlisten – gruppens første topp ti-album i Storbritannia. I Norge nådde albumet andreplass på VG-lista, bak Post Malones beerbongs & bentleys. Dette var albumets høyeste listeplassering noe sted i verden – med unntak av Sør-Korea, USA og Japan.

Gruppen har videreført sin suksess i 2020 da de gav ut sin første helengelske hit gjennom "Dynamite" som senere nådde førsteplass i Billboard Hot 100 samt gav dem deres første nominasjon til en grammy award. Deres singel "Life Goes On" ble senere deres andre 1.plass etterfulgt av "Butter" og "Permission to Dance". 

I 2021 holdt BTS sin første konsert etter koronapandemien (2020-) i form av 4 stadiumkonserter i SoFi stadium Los Angeles, California som til sammen ble utsolgt til et publikum av sammenlagt omkring 200 000 .

Medlemmer

RM

RM (김남준, Kim Namjoon) (født 12. september 1994) er fra Ilsan i Sør-Korea. Han er gruppens leder, hovedrapper, låtskriver og produsent. Han var det første medlemmet i gruppen og fikk dermed ledertittelen. Han står bak over hundre sanger under Korea Music Copyright Association. Han har gitt ut en egen mixtape og skrevet og produsert flere sanger for gruppen, blant andre «Spring Day» som ble kåret til årets sang under den koreanske prisutdelingen Melon Music Awards i 2017. I desember 2017 slapp bandet Fall Out Boy-låten «Champion Remix» sammen med RM som rappet to vers av låten på engelsk. Han snakker flytende engelsk, og fungerer som gruppens oversetter. Han lærte engelsk ved å se den amerikanske tv-serien Venner for livet fra 1990-årene tre ganger.

Jin
Jin (김석진, Kim Seokjin) (født 4. desember 1992) er fra Gwacheon i Sør-Korea. Han er gruppens vokalist og ansikt. Han er det eldste medlemmet i bandet. Han har i flere intervjuer omtalt seg selv som «Worldwide Handsome». Soloarbeidet hans består av «Awake» fra albumet Wings og den selvskrevne sangen «Epiphany» som ble utgitt som en del av albumet Love Yourself: Answer 9. august 2018. Han har sitt eget show, kalt Eat Jin, hvor han spiser og vurderer ulike matretter. Han har åpnet en restaurant med broren i Sør-Korea kalt Ossu Seiromushi, hvor de spesialiserer seg på dampede japanske retter. Han har en bachelorgrad og mastergrad innenfor teater, og han spiller gitar og piano. Jin snakker også kinesisk flytende.

Suga
Suga (Agust D) (민윤기, Min Yoongi) (født 9. mars 1993) er fra Daegu i Sør-Korea. Han er gruppens rapper, låtskriver og produsent. Han har produsert og skrevet mange låter for gruppa, inkludert «Fallen Leaves», «Ma City», «Let Me Know» og «Tomorrow». I 2016 gav han ut sin første solo-mikstape Agust D under sitt eget artistnavn. Suga er kreditert med over 70 sanger av Korean Music Copyright Association som låtskriver og produsent – inkludert «Suran's Wine», som vant en pris som beste soul/R&B-låt i 2017 under Melon Music Awards.

J-Hope

J-Hope (정호석, Jung Hoseok) (født 18. februar 1994) er fra Gwangju i Sør-Korea. J-Hope, RM og Suga utgjør rapperne i BTS. I tillegg til å være rapper og hoveddanser, har han fått tittelen som støttevokalist. Han har hjulpet med å koreografere flere av BTS' opptredener. J-Hope er kreditert med rundt 70 sanger av Korean Music Copyright Association. Soloarbeidet hans består av sangen «Boy Meets: Evil», som ble utgitt som en del av albumet Wings 10. oktober 2016. Han ga ut sin første mikstape Hope World 2. mars 2018, som består av syv sanger. 3. august dukket han opp i musikvideoen til Drakes «In My Feelings», etter å ha deltatt i en dansekonkurranse på sosiale medier.

Jimin

Jimin (박지민, Park Jimin) (født 13. oktober 1995) er fra Busan i Sør-Korea og er gruppens hovedvokalist og danser. Han er en del av de fire vokalistene som består av Jin, Jungkook, V(Taehyung) og Jimin. I tillegg er han en del av danselinjen som består av J-hope, Jungkook, V og Jimin. Tidligere har han studert og aktivt danset moderne dans, han var også den siste til å bli med i gruppen. Hans soloarbeid består av sangen «Lie» som ble utgitt som en del av albumet Wings 10. oktober 2016, og «Serendipity» som ble produsert av RM og utgitt i albumet Love Yourself 承 Her 18. september 2017. Jimin deler gjerne noe av arbeidet han jobber med på gruppens "soundcloud", blant annet sangen «Promise», som han utga 31. desember 2018

V
V (김태형, Kim Taehyung) (født 30. desember 1995) er fra Daegu i Sør-Korea. Han er modell, danser og vokalist. V, Jungkook, Jimin og Jin er sammen de fire vokalistene i BTS. I tillegg til å være vokalist, er han også blitt en del av danselinjen (Jungkook, Jimin, J-Hope og nylig Taehyung) fra mai 2018. Hans soloarbeid omfatter blant annet sangen «Stigma» som ble utgitt som en del av albumet Wings 10. oktober 2016, låten «네시 (4 o'clock)» som han skrev og fremførte sammen med RM i 2017, «Singularity», fra albumet Love Yourself: Tear som kom ut 18. mai 2018, og sangen «Even If I Die, It's You» fra dramaserien Hwarang: The Beginning. som han fremførte sammen med Jin. Taehyung var det første medlemmet i gruppen som debuterte som skuespiller da han spilte Han Sung i den 20-episoder lange koreanske dramaserien Hwarang som ble vist på tv-kanalen KBS2 fra 19. desember 2016 til 21. februar 2017.

Jungkook

Jungkook (전정국, Jeon Jungkook) (født 1. september 1997) er fra Busan i Sør-Korea. Han er gruppens hovedvokalist og danser, men har også rappet på en del av gruppens tidligere sanger. Han er BTS' yngste medlem og kjent for å laste opp coverlåter på YouTube og Soundcloud. Han har lastet opp versjoner av låter som «We Don't Talk Anymore» av Charlie Puth og «Nothing Like Us» av Justin Bieber. Hans første sololåt var «Begin», som ble utgitt som en del av BTS' album Wings 10. oktober 2016. I november 2017 fikk Jungkook sitt eget studio, Golden Closet Studio, hvor han produserer låter for BTS. Ved siden av musikk driver Jungkook med tegning, trening, dataspill, filming, fotografering og redigering. Han har blant annet lastet opp en selvprodusert reisevlog fra Tokyo med gruppemedlemmet Jimin, på gruppens YouTube-kanal «BangtanTV» som har blitt sett mer enn 14 millioner ganger, samt en reisevlog fra Osaka som har blitt sett mer enn 8,7 millioner ganger.

Samarbeid med UNICEF 
I 2017 gikk BTS sammen med UNICEF for organisasjonens anti-voldkampanje Love Myself. I løpet av ett år samlet gruppen inn over 3,6 millioner dollar – rundt 33 millioner norske kroner.. I januar 2018 introduserte BTS forskjellige måter en kan delta i kampanjen via donasjoner i samarbeid med KakaoTalk samt at de lanserte offisielle klistremerker for kampanjen. Fem måneder senere, i juni, ble et partnerskap med Japan komiteen for UNICEF annonsert gjennom en seremoni i Tokyo. BTS deltok senere på den 73. sesjonen av FNs generalforsamling i New York 24. september, for lanseringsseremonien for UNICEFs globale partnerskap, Generation Unlimited, et program "dedikert til å øke muligheter og investeringer for barn og unge i alderen 10 til 24" .På vegne av gruppen holdt BTS' leder RM en seks minutter lang tale på engelsk om budskapet i Love Myself kampanjen.

I mars 2021 ga BTS og Big Hit ut en felles videoerklæring med UNICEF og UNICEF Korea, og kunngjorde deres fornyede støtte til kampanjen i to år til. Kunngjøringen avslørte også at Love Myself hadde blitt "opphøyet til et multinasjonalt MCA-partnerskap", som markerte første gang et Korea-basert partnerskap ble utvidet til et "globalt trilateralt partnerskap med UNICEFs hovedkvarter". Bandet lovet ytterligere 500 000 dollar per år til UNICEF Korea. BTS ble også sponsorer av den globale #ENDViolence-kampanjen. De vil donere en del av inntekten fra kampanjevarene og salget av albumserien "Love Yourself" til den, og ytterligere 1 million dollar til UNICEF Korea innen 2022.

Siden starten har kampanjen generert 5 millioner tweets og over 50 millioner engasjementer per oktober 2021.

Turné 2019 
I februar 2019 annonserte plateselskapet Big Hit at gruppen skulle på stadionturné. Turneen fikk navnet BTS World Tour Love Yourself: Speak Yourself. Den startet i mai 2019 og like før var 14 av de 16 konsertene utsolgt. 1. mars 2019 solgte BTS ut Wembley Stadium i London på 90 minutter, og en uke senere solgte de ut stadionet igjen.

Album

Studioalbum 

 Dark & Wild (2014)
 Wings (2016)
 Love Yourself: Tear (2018)
Map of the Soul : 7 (2020)
 Be (2020)

Singelalbum 

 2 Cool 4 Skool (2013)
 Butter (2021)

Minialbum 
 O!RUL8,2? (2013)
 Skool Luv Affair (2014)
 화양연화 The Most Beautiful Moment In Life pt 1 (2015)
 화양연화 The Most Beautiful Moment In Life pt 2 (2015)
 Love yourself: Her (2017)
 MAP OF THE SOUL : PERSONA (2019)

Samlealbum 

 화양연화 The Most Beautiful Moment In Life: Young Forever (2016)
 You Never Walk Alone (2017)
 Love Yourself: Answer (2018)

Japanske album 

 2 Cool 4 Skool / O!RUL8,2? (2014)
 Wake Up (2014)

 Youth (2016)
 MIC Drop / DNA / Crystal Snow (2017)
 Face Yourself (2018)
 Fake Love/ Airplane pt.2 (2018)
 Lights/ Boy With Luv (2019)
 Map of the soul: 7 ~The Journey~ (2020)

Musikkvideoer

BTS 
 No More Dream (노 모어 드림) (2013)
 We Are Bulletproof Pt2(위 아 불렛프루프 Pt.2) (2013)
 N.O (엔.오) (2013)
 Boy In Luv (상남자) (2014)
 Just One Day (하루만) (2014)
 No More Dream (Japanese Ver.) (2014)
 Boy In Luv (Japanese Ver.) (2014)
 Danger (2014)
 War of Hormone (호르몬 전쟁) (2014)
 Danger (Japanese Ver.) (2014)
 I NEED U (2015)
 For You (Japanese) (2015)
 DOPE (쩔어) (2015)
 Run (2015)
 I NEED U (Japanese Ver.) (2015)
 Run (Japanese Ver.) (2015)
 EPILOGUE : Young Forever (2016)
 Fire (2016)
 Save Me (2016)
WINGS 'Boy Meets Evil' comeback trailer (2016)
 Blood Sweat & Tears '피 땀 눈물' (2016)
 Spring Day (봄날) (2017)
 Not Today (2017)
Love Yourself: Her 'Serendipity' comeback trailer (2017)
 Blood Sweat & Tears (Japanese Ver.) (2017)
 DNA (2017)
 Mic Drop Remix (ft. Steve Aoki) (2017)
Euphoria : Theme of Love Yourself 起 Wonder (2018)
 Love Yourself: Tear 'singularity' comeback trailer (2018)
 Fake Love (2018)
Love Yourself: Answer 'Epiphany' comeback trailer (2018)
IDOL (2018)
Airplane pt.2 (Japanese Ver.) (2018)
Map of the Soul: Persona 'Persona' Comeback trailer (2019)
Boy With Luv ft. Halsey (2019)
Heartbeat (BTS World OST) (2019)
Lights (2019)
Map of the Soul: 7 'Interlude : Shadow' comeback trailer (2020)
Black Swan Art Film performed by MN Dance Company (2020)
Map of the Soul: 7 'Outro : Ego' comeback trailer (2020)
ON Kinetic Manifesto Film : Come Prima (2020)
ON (2020)
Black Swan (2020)
We are Bulletproof: The Eternal (2020)
Stay Gold (2020)
Dynamite (2020)
Life Goes On (2020)
Film Out (2021)
Butter (2021)
Permission to Dance (2021)

Som Solo Artister

RM 
 Do You (2015)
 농담 (2015)
 각성 (覺醒) (2015)
 Fantastic (Feat. Mandy Ventrice) (2015)
 Change, feat. Wale (2017)
forever rain (2018)
seoul (prod. HONNE) (2018)
moonchild (2018)

Agust D (Suga) 
 Agust D (2016)
 Give it to me (2016)
 Daechwita (2020)

J-Hope 
 Daydream (2018)
 Airplane (2018)
Chicken Noodle Soup (feat. Becky G) (2019)

Referanser

Eksterne lenker 
 
 
 
 

Sørkoreanske guttegrupper
Trebokstavsord
K-pop